Ma tean, et Pärnus on  palju Keskerakonna ja minu toetajaid ning just see on põhjus, miks kavatsen jätkata tegutsemist munitsipaalpoliitikas ka järgnevatel aastatel. Neile, kes arvavad, et Viisitamm võiks kiirkorras pealinna poole tagasi uisutada ja endale sealt mõne mugava tööotsa hankida, on mul öelda vaid üht: mulle meeldib Pärnu ja ma pean seda linna oma koduks. Siin olen leidnud ka palju uusi sõpru. Just seepärast ei kavatse ma siit kuhugi minna, vaid tahan volikogus seista nende 4307 valija huvide eest, kes andsid oma  hääle Keskerakonnale.